Starogard Gdański
Starogard Gdański (saksa keeles Preußisch Stargard, kašuubi keeles Starogarda) on linn Poolas Pomorze vojevoodkonnas, Starogard Gdański maakonna ja Starogard Gdański valla halduskeskus. Asulat on esmamainitud 1198. aastal. Linnaõigused sai Starogard Gdański 1348. aastal. Alates 1466. aastal oli linn Poola Kuningriigi koosseisus. 16. sajandil oli Starogard Gdański oluline käsitöökeskus. 17. sajandil sai linn sõdades rängalt kannatada. 1772. aastal läks linn Esimese Poola jagamise tulemusel Preisi kuningriigi võimu alla. Raudteeühenduse sai linn 1873. aastal. 1919. aastal läks Starogard Gdański tagasi Poolale.